Договорът предизвиква тревога у пруския крал Фридрих ІІ. Въпреки, че Франция не мисли да води континентална война (тя вече е ангажирана във Френската и индианска война в Северна Америка), той напада Саксония на 29 август 1756 г. Така започва Седемгодишната война, която едва не довежда до неговата гибел. В отговор на проявената агресия през 1757 г. е подписан Вторият версайски договор, който превръща съюза между Австрия и Франция (заедно с Русия, Саксония и Бавария) в нападателен.